Obecné zastupiteľstvo Obce Šávoľ na základe ustanovenia § 6 ods. 1zákona SNR č. 369/1990 Zb. o obecnom zriadení v znení neskorších predpisov, v zmysle § 28, § 114, §115 a § 140 zákona č. 245/2008 Z. z o výchove a vzdelávaní (školský zákon) a o zmene a  doplnení niektorých zákonov , § 6 zákona Národnej rady SR č. 596/2003 Z.z. o štátnej správe v školstve a školskej samospráve v znení neskorších predpisov, vydáva toto :

 **Všeobecne záväzné nariadenia č. 1/2023**

**o  rozhodovaní o výške príspevku a spôsobe platby na čiastočnú úhradu nákladov v školách a školských zariadeniach v zriaďovateľskej pôsobnosti Obce Šávoľ**

**Čl. 1**

**Úvodné ustanovenie**

1. Toto všeobecne záväzné nariadenie (ďalej len „nariadenie“) určuje výšku príspevku a spôsob jeho platby na čiastočnú úhradu nákladov zákonných zástupcov detí a žiakov, ktoré budú uhrádzať škole a školským zariadeniam v  zriaďovateľskej pôsobnosti Obce Šávoľ.
2. Pre účely tohto nariadenia sú školami – základná škola, materská škola a školským zariadením - školská jedáleň v  zriaďovateľskej pôsobnosti Obce Šávoľ
	* Materská škola
	* Základná škola
	* Zariadenie školského stravovania Školská jedáleň
3. Výška príspevkov sa bude meniť v súvislosti s úpravou súm životného minima pre jedno nezaopatrené dieťa podľa osobitného predpisu.

**Čl. 2**

**Materská škola**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou vo výške **3,50 €**

1. Príspevok sa uhrádza vopred, najneskôr do 10. dňa v príslušnom kalendárnom mesiaci.
2. Príspevok v materskej škole sa neuhrádza za dieťa
	1. ktoré má jeden rok pred plnením povinnej školskej dochádzky,
	2. ak zákonný zástupca dieťaťa predloží riaditeľovi materskej školy doklad o  tom, že je poberateľom dávky v hmotnej núdzi a príspevkov v hmotnej núdzi podľa osobitného predpisu[[1]](#footnote-1)),
	3. ktoré je umiestnené v zariadení na základe rozhodnutia súdu.

4) Príspevok v materskej škole na základe rozhodnutia zriaďovateľa sa neuhrádza za dieťa,

1. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo vážnych rodinných dôvodov preukázateľným spôsobom,
2. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom a lebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

**Čl. 3**

**Školská jedáleň**

1. Zákonný zástupca dieťaťa v materskej škole alebo žiaka základnej školy uhrádza finančný príspevok za čiastočnú úhradu nákladov vo výške nákladov na nákup potravín podľa vekových kategórií v súlade s finančnými pásmami bez úhrady režijných nákladov na výrobu, výdaj jedál a nápojov v nadväznosti na odporúčané výživové dávky podľa finančných pásiem.
2. Finančné pásma určujú rozpätie nákladov na nákup potravín na jedno jedlo podľa vekových kategórií stravníkov a sú stanovené Ministerstvom školstva Slovenskej republiky (ďalej len „ministerstvo“) v troch pásmach.
3. Príspevky na nákup potravín na jedlo pre jedno dieťa materskej školy je spolu 2,10 € – **3.** pásmo z finančných pásiem ministerstva pre 1. a 2. stupeň:
	1. Desiata v sume **0,50 €**
	2. Obed v sume **1,20 €**
	3. Olovrant v sume **0,40 €**

5) Príspevky na nákup potravín na jedno jedlo pre žiaka základnej školy - druhé pásmo z finančných pásiem ministerstva:

* 1. Obed žiaka v ročníkoch 1. – 4. v sume  **1,50 €**
	2. **Režijné náklady príspevok 4,- €**

6) Výroba jedál a nápojov pre dospelých stravníkov (zamestnanci škôl a školských zariadení v zriaďovateľskej pôsobnosti Obce Šávoľ - výška príspevku na nákup potravín na jedno jedlo je **2,20 €.**

 **Čl. 6**

 **Záverečné ustanovenia**

1) Toto nariadenie nadobúda účinnosť 1. septembra 2023.

 Július Ferencz

 starosta obce

Návrh VZN bol zverejnený: 20.06.2023

VZN bolo schválené: 26.07.2023

VZN bolo zverejnené: 27.07.2023

VZN nadobudlo účinnosť: .................

1. ) §§ 10 - 15 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov [↑](#footnote-ref-1)